བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གིས་བོད་མི་ཚོ་རྒྱ་གར་དུ་བཙན་བྱོན་ལ་འབྱོར་རྗེས་བོད་མིར་ལོགས་སུ་གཞིས་ཆགས་འཛུགས་རྒྱུའི་དགོས་དབང་ནི་བོད་ཀྱི་རིག་གཞུང་དང་སྐད་ཡིག་སོགས་མི་ཉམས་རྒྱུན་འཛིན་བྱ་རྒྱུ་དེ་ཡིན་པས་དེང་སྐབས་བཙན་བྱོལ་བོད་མིའི་སྤྱི་ཚོགས་ཀྱི་འགྱུར་འགྲོས་ལ་གཞིགས་ནས་གཞིས་ཆགས་ནང་དཀའ་ངལ་ཡོད་པ་དེ་དག་ལ་མ་འཛེམས་པར་ཐོག་མའི་དམིགས་ཡུལ་དང་དགོས་པ་རྣམས་སེམས་བཅངས་བྱེད་དགོས་པ་ཡིན་ཞེས་བཀའ་སློབ་གནང་འདུག་པ་དང་།དེ་ཡང་རེས་གཟའ་མིག་དམར་ཉིན་ཨོ་རི་ས་མངའ་སྡེའི་རྒྱལ་བྷུབ་ནེཤ་ཝར་དུ་ཉེ་འཁོར་ཕུན་ཚོགས་གླིང་བོད་མིའི་གཞིས་ཆགས་ཀྱི་མི་མང་དང་དེ་མིན་གྲོང་ཁྱེར་གཞན་ནས་འཛོམས་པའི་བོད་པ་བཅས་བོད་མི་ཉིས་སྟོང་ཙམ་ལ་ཟུར་དུ་བཀའ་སློབ་དང་མཇལ་ཁ་གནང་འདུག